section_heading: Crkva sv. Vida
paragraph_text: mini|250px|desno|ostaci predromaničke crkvice sv. Vida na brdu Hum Crkvica sv. Vida smještena je na brdu Hum, nešto zapadnije od kamene gomile. Crkva je ruševna, ali se jasno može zaključiti da se radi o predromaničkoj crkvici iz 9 - 11. st. Crkva je jednobrodna pravokutna građevina s polukružnom apsidom. Bočni zidovi su s unutrašnje strane raščlanjeni s po 3 slijepe arkade, a bila je presvođena bačvastim svodom. Južni zid crkve sačuvan je do visine od oko 0.5 m, a sjeverni u visini lukova arkada. Pripada varijanti tipične predromaničke arhitekture južne Dalmacije.